stanford-oval/wikipedia huggingface dataset:
Zara Larsson
Aiheesta muualla

Kuvia tai muita tiedostoja aiheesta Zara Larsson Wikimedia Commonsissa
Zara Larsson Instagramissa
Zara Larsson Deezer.com -sivustolla (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Zara Larsson
10-vuotias Larsson esiintymässä Sommarkrysset-ohjelmassa 26. heinäkuuta 2008.
Zara Larsson kesäkuussa 2015.
Käännös suomeksi
Amyloidoosi

Amyloidoosi on yleisnimitys eri syistä johtuvalle elimistön tilalle, jossa elimistöön kertyy liukenemattomaan muotoon muuntunutta proteiinia, amyloidia. Amyloidi-proteiineja on useita eri tyyppejä, joiden mukaan myös eri amyloidoosisairaudet on nimetty. Amyloidin kertyminen voi johtua joko kyseisten väärin laskostuneiden proteiinien liiallisesta tuotannosta, mutaatiosta proteiinia tuottavassa geenissä, mikä johtaa proteiinien virheelliseen laskostumiseen ja kertymiseen, tai virheellisestä tai epätäydellisestä solun ulkopuolisten proteiinien proteolyyttisestä hajottamisesta. Amyloidoosi voi olla joko systeeminen tai jollekin elimelle ominainen. Syyt proteiinien kertymiselle vaihtelevat, samoin oireet. Amyloidoosi luetaan harvinaissairauksiin.
Luokittelu

Amyloidoosit on nimetty sairaudessa kudoksiin ja elimiin kertyvän proteiinin mukaan. Tavallisimmat amyloidoosit ovat AL-, AA- ja ATTR-amyloidoosi.
AL-amyloidoosi aiheutuu plasmasolujen tuottamien kevytketjuproteiinien (light chain proteins) kerääntymisestä elimistöön. AL-amyloidoosi voi syntyä spontaanisti, mutta se voi myös liittyä multippeliin myeloomaan.
AA-amyloidoosi voi syntyä useiden eri kroonisten tulehdussairauksien seurauksena. Siinä tulehduksiin liittyvää akuutin vaiheen proteiinia, seerumin amyloidi A (SAA), kertyy kudoksiin.
Perinnöllisessä transtyretiini-amyloidoosissa (ATTR) sairauden aiheuttaa virhe transtyretiini-proteiinia koodaavassa geenissä.
Alzheimerin taudissa aivoista löytyvä amyloidiplakki ja aivoverisuonten amyloidikertymät ovat Aβ-amyloidia. Kyseessä on paikallinen amyloidoosi.
Erityisesti Suomessa esiintyy myös suomalaiseen tautiperintöön kuuluvaa perinnöllistä gelsoliiniamyloidoosia (AGel), jolle on tyypillistä sarveiskalvon verkkomainen rappeuma sekä hitaasti etenevät oftalmologiset, neurologiset ja iho-oireet.
Lisäksi amyloidoosit voidaan luokitella primaareiksi ja sekundääreiksi amyloidooseiksi.
Primaari amyloidoosi aiheutuu monoklonaalisten plasmasolujen proliferaatiosta. Tyyppiesimerkki on AL-amyloidoosi, joka usein liittyy myeloomaan
Sekudäärinen amyloidoosi syntyy kroonisen tulehdussairauden tai muun kudosta tuhoavan prosessin komplikaationa. AA-amyloidoosi on tyyppiesimerkki sekundäärisestä amyloidoosista.
Amyloidoosit voidaan luokitella myös systeemisiin ja paikallisiin amyloidooseihin.
Systeemiset amyloidoosit ilmentyvät useammassa kuin yhdessä elimessä tai koko elimistössä (esim. AL-, AA-, ATTR- ja AGel-amyloidoosit)
Paikalliset amyloidoosit ilmentyvät vain yhdessä kohde-elimessä tai –kudoksessa (esim. Aβ-amyloidikertymät Alzheimerin taudissa).
Oireet ja löydökset

Eri sairauksien ja potilaiden oireiden luonne riippuu siitä, mihin kudoksiin ja mitä amyloidiproteiinia kertyy.  Sydän ja munuaiset ovat tyypillisiä kohdekudoksia. Munuaisissa amyloidin kertyminen voi aiheuttaa nefroottisen syndrooman. Sydämessä amyloidin kertyminen voi aiheuttaa sekä systolista että diastolista sydämen vajaatoimintaa. Myös sensoriset- ja autonomisen hermoston neuropatiat ovat mahdollisia. Muissa kudoksissa amyloidin kertyminen voi aiheuttaa niiden suurentumista, esimerkiksi suurentuneen kielen.
Diagnoosi

Amyloidoosi-diagnoosi tehdään yleensä kudoksesta otettua koepalaa tutkimalla. Kudosnäytteitä värjätään eri värjäysmenetelmillä, joista hyödyllisin tähän tarkoitukseen on kongopunavärjäys. Koepala voidaan ottaa mistä tahansa elimestä, johon amyloidoosia on kertynyt, mutta systeemisissä amyloidooseissa näyte voidaan ottaa myös mahan rasvakudoksesta näytteenoton helppouden vuoksi.
Perinnölliset amyloidoosit voidaan todeta jo ennen oireiden ilmenemistä geenitestillä.
Hoito

Hoito riippuu amyloidoosityypistä. AL-amyloidoosin hoidossa pyritään hillitsemään plasmasolujen lisääntymistä ja näin vähentämään kevytketjuproteeiinien tuotantoa. Hoitona käytetään solunsalpaajahoitoa ja mahdollisesti kantasolusiirtoa. AA-amyloidoosin hoidossa on tärkeää saadaan amyloidoosin taustalla oleva tulehdusreaktio hallintaan, jolloin amyloidoosin eteneminen voi pysähtyä. TTR-amyloidoosissa maksansiirto on parantava hoitomuoto, sillä transtyretiini-proteiinia valmistetaan maksassa.
Aiheesta muualla

Wikimedia Commonsissa on kuvia tai muita tiedostoja aiheesta .
www.terveyskirjasto.fi
Suomen Amyloidoosiyhdistys ry www.suomenamyloidoosiyhdistys.fi/
Anne Ollila

Anne Kristiina Ollila (s. 11. helmikuuta 1960 Oulu) on historioitsija ja kulttuurintutkija. Hän väitteli tohtoriksi Turun yliopistosta vuonna 1993 ja hän on työskennellyt Turun yliopistossa sekä Helsingin yliopistossa toimien yliassistenttina, ma. professorina, yliopistonlehtorina ja Suomen Akatemian tutkijana. Hän on tutkinut kansalaistoimintaa, sukupuolihistoriaa, aikakäsityksiä, muistitietoa, historiakulttuuria ja valokuvauksen historiaa. Turun museokeskus järjesti keväällä 2012 kulttuurikeskus Logomossa valokuvanäyttelyn, joka perustui Ollilan teokseen Turku vanhoissa valokuvissa 1865 - 1915.
Julkaisuja

Suomen kotien päivä valkenee... Marttajärjestö suomalaisessa yhteiskunnassa vuoteen 1939. Historiallisia tutkimuksia 173, 1993.
Jalo velvollisuus - virkanaisena 1800-luvun lopun Suomessa. Suomalaisen Kirjallisuuden Seuran toimituksia 711, 1998.
Aika ja elämä. Aikakäsitys 1800-luvun lopussa. SKS:n toimituksia 795, 2000.
Historical Perspectives on Memory (ed. Anne Ollila). Studia Historica 61, 1999.
Ammattina kansan edustaminen. Suomen Eduskunta 100 vuotta, osa V. 2007.
Kirjoituksia kulttuurista, sukupuolesta ja historiasta. SKS, Historiallinen Arkisto 132, 2010.
Turku vanhoissa valokuvissa 1865 - 1915. SKS, 2012.
Kosmopoliittisuus, monikulttuurisuus, kansainvälisyys: Kulttuurihistoriallisia näkökulmia (toim. Anne Ollila & Juhana Saarelainen). Cultural History - Kulttuurihistoria 11. 2013.
Arabian aavikko

Arabian aavikko voi tarkoittaa:
Arabian aavikoita Arabian niemimaalla, Aasiassa, lähinnä Saudi-Arabiassa.
Niilin itäpuolista Itäistä aavikkoa Egyptissä, Pohjois-Afrikassa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Arabian aavikko”, voi hakea sivunnimihaulla, laajalla sivunnimihaulla tai tekstihaulla.
Zen Cafén diskografia

| 0 | 1 | 2 |
| --- | --- | --- |
 Zen Café Raumanmeren juhannuksessa 2006
Julkaisut
| ↙Studioalbumit | 7 |  |
| ↙Kokoelmat | 3 |  |
| ↙EP:t | 1 |  |
| ↙Singlet | 24 |  |
| ↙Videot | 1 |  |
| ↙Musiikkivideot | 7 |  |
Tämä on Zen Café -yhtyeen diskografia.
Albumit > Studioalbumit

| Nimi | Julkaisu­tiedot | Albumi­lista  | Myynti  |
| --- | --- | --- | --- |
| Romuna |  Julkaistu: 1997  Levy-yhtiö: Warner Music Finland / Evidence | — | — |
| Idiootti |  Julkaistu: 1998  Levy-yhtiö: Warner Music Finland / Evidence | — | — |
| Ua ua |  Julkaistu: 1999  Levy-yhtiö: Warner Music Finland / Evidence | 2 | 25 600 + / kultaa |
| Helvetisti järkeä |  Julkaistu: 2001  Levy-yhtiö: Warner Music Finland / Evidence | 1 | 36 200 + / platinaa |
| Vuokralainen |  Julkaistu: 2002  Levy-yhtiö: Warner Music Finland / Evidence | 1 | 42 300 + / platinaa |
| Laiska, tyhmä ja saamaton |  Julkaistu: 2005  Levy-yhtiö: Warner Music Finland / Evidence | 2 | 22 300 + / kultaa |
| STOP |  Julkaistu: 2006  Levy-yhtiö: Warner Music Finland / Evidence | 1 | 24 000 + \ kultaa |
Albumit > Kokoelmat

| Nimi | Julkaisu­tiedot | Albumi­lista  | Myynti  |
| --- | --- | --- | --- |
| Jättiläinen |  Julkaistu: 2003  Levy-yhtiö: Warner Music Finland / Evidence  Formaatti: 2CD | 1 | 67 300 + / 2 × platinaa |
| Sound Pack 10 |  Julkaistu: 2010  Levy-yhtiö: Warner Music Finland / WEA  Formaatti: 2CD+DVD | — | — |
| Todella kaunis – 20 suosikkia |  Julkaistu: 2013  Levy-yhtiö: Warner Music Finland | — | — |
EP:t

| Nimi | Julkaisu­tiedot | Albumi­lista  | Myynti  |
| --- | --- | --- | --- |
| Sella |  Julkaistu: 1996  Levy-yhtiö: Warner Music Finland / Evidence | — | — |
Singlet

Listasijoitukset ovat Suomen viralliselta singlelistalta (top 20), latauslistalta (top 30, vuodesta 2007 lähtien) ja radiolistalta (top 20 / top 100) sekä Rumba-lehden 50 hittiä -listalta.
| Vuosi | Nimi | Listasijat> Single  | Listasijat> Lataus  | Listasijat> 50 hittiä  | Listasijat> Radio  | Albumi |
| --- | --- | --- | --- | --- | --- | --- |
| 1997 | ”Miehet ja naiset” | — | — | — | — | Romuna |
| 1998 | ”Todella kaunis” | — | — | — | — | Idiootti |
| 1998 | ”Jättiläinen” | — | — | — | — | Idiootti |
| 1998 | ”Taxi” | — | — | — | — | Idiootti |
| 1999 | ”Harri” | — | — | 24 | — | Ua ua |
| 1999 | ”Talo” | — | — | 15 | — | Ua ua |
| 1999 | ”Mies eikä poika enää” | — | — | 43 | — | Ua ua |
| 2000 | ”Virpi” | — | — | — | — | Ua ua |
| 2001 | ”Mies jonka ympäriltä tuolit viedään” | 17 | — | 8 | 40 | Helvetisti järkeä |
| 2001 | ”Älä tee” | — | — | 35 | — | Helvetisti järkeä |
| 2001 | ”Eipä tiennyt tyttö” | — | — | 44 | — | Helvetisti järkeä |
| 2002 | ”Aamuisin” | 1 | — | 1 | 7 | Vuokralainen |
| 2002 | ”Nainen vailla historiaa” | — | — | 25 | — | Vuokralainen |
| 2003 | ”Ihminen” | 15 | — | 12 | 4 | Vuokralainen |
| 2003 | ”Piha ilman sadettajaa” | 2 | — | 3 | 3 | Jättiläinen |
| 2003 | ”Tavallaan jokainen on surullinen” | 10 | — | 5 | 6 | Jättiläinen |
| 2005 | ”Tahdon halvan naisen” | — | — | — | — | Laiska, tyhmä ja saamaton |
| 2005 | ”Laiska, tyhmä ja saamaton” | — | — | 9 | — | Laiska, tyhmä ja saamaton |
| 2005 | ”Taivas on kirkas ja napakka” | 16 | — | 6 | 3 | Laiska, tyhmä ja saamaton |
| 2005 | ”Elämä moukaroi” | — | — | 49 | — | Laiska, tyhmä ja saamaton |
| 2006 | ”Rakastele mua” | 4 | 16 | 3 | 2 | STOP |
| 2006 | ”Stop” | — | — | 7 | 10 | STOP |
| 2006 | ”Rysty” | — | — | 12 | 30 | STOP |
| 2007 | ”Ensi­suudelma” | — | — | — | — | STOP |
DVD:t

2004 – Sirkuksessa (musiikki-DVD-listalla 3:s)
Musiikkivideot

1996 – Sella
1998 – Todella kaunis (ohjannut Sökö Kaukoranta)
1999 – Mies eikä poika enää (ohj. Mikko Lehtinen)
2001 – Mies jonka ympäriltä tuolit viedään (ohj. Pasi Pauni)
2003 – Piha ilman sadettajaa (ohj. Pete Veijalainen)
2005 – Taivas on kirkas ja napakka (ohj. Pete Veijalainen)
2006 – Stop (ohj. Pete Veijalainen, Jukka Rouhuvirta)
Aiheesta muualla

Zen Cafén diskografia Discogs-sivustolla
Zen Café
| --- | --- |
Studioalbumit::   Romuna  Idiootti  Ua ua  Helvetisti järkeä  Vuokralainen  Laiska, tyhmä ja saamaton  STOP 
Kokoelmat::   Jättiläinen
Beneq

| Beneq Oy |
| --- | --- |

Tunnuslause:  Turning Innovations into Success
Yritysmuoto:  osakeyhtiö
Perustettu:  2005
Toimitusjohtaja:  Jukka Nieminen
Kotipaikka:  Espoo
Toiminta-alue:  maailmanlaajuinen
Tuotteet:  ohutkalvopinnoitelaitteistot, elektroluminesenssinäytöt, pinnoituspalvelu
Liikevaihto:  22,2 M€ (2016)
Henkilöstö:  124 (2016)
Omistaja:  SRI Intellectual Technology Co. Ltd (Kiina)
Kotisivu:  http://www.beneq.com
Infobox OKVirheellinen NIMI-arvo: 
Beneq Oy on suomalainen vuonna 2005 perustettu yritys, joka suunnittelee ja valmistaa nanoteknologiaan perustuvia pinnoituslaitteita 
muun muassa aurinkokennojen ja taipuisan elektroniikan, kuten OLED-valaisimien valmistukseen.
Cleantech-alaan lukeutuvan Beneqin liikevaihto lähes kaksinkertaistui jokaisena toimintavuonna 2005–2011.
Vuonna 2016 Beneqin liikevaihto oli yhtiön verkkosivujen mukaan 22,2 miljoonaa euroa, josta 98 % tuli Suomen ulkopuolelta. Aasia oli suurin markkina-alue 38 %:n osuudella.
Historia

Beneqin juuret ovat kaapelikonevalmistaja Nextromissa, joka oli Nokian Sveitsissä toiminut yksikkö, aiemmalta nimeltään Nokia-Maillefer, jossa Beneqin perustajat olivat töissä. Nextrom päivitti strategiaansa vuonna 2005 ja päätti keskittyä ydintoimintoihinsa. Hieman aikaisemmin perustettu kehitysyksikkö, jolle oli annettu tehtäväksi tuotteistaa uusien teollisten laitteiden kehitys, testaus, pilotointi ja kaupallistaminen, sopi Nextromin uusiin suunnitelmiin huonosti, ja Beneqin perustajille tarjottiin mahdollisuutta irrottaa teollistamispalvelut omaksi yrityksekseen. Beneqin viralliseksi perustamispäiväksi kirjattiin 1.5.2005.
Beneqin ensimmäiset suunnittelijat olivat vanhoja ASM Microchemistryn insinöörejä, jotka olivat siirtyneet Nextromille muutamaa vuotta aiemmin, kun ASM siirsi laitevalmistuksensa Suomesta USA:han. Nextromilla heidän tehtävänään oli ollut kehittää ALD:n sukulaista, MCVD-menetelmää (Modified Chemical Vapor Deposition) optisten kuitujen varmistukseen.
Beneqin ensimmäisten suunnittelijoiden ALD-taustasta ja MCVD-teknologian ja ALD:n yhtäläisyyksistä johtuen ensimmäinen Beneqin myymä laite oli ALD-pinnoituskone. Asiakas oli mikro- ja nanoteknologiakeskus Micronova, joka on nykyään VTT:n ja Aalto-yliopiston yhteinen tutkimuslaitos.
Beneq voitti 2008 Helsingin Sanomien kasvuyrityskilpailun. Vuonna 2011 Beneq palkittiin Global Cleantech Cluster Associationin (GCCA) järjestämässä Later Stage Award -kilpailussa. Vuonna 2012 Beneq oli yksi kolmesta Tasavallan Presidentin kansainvälistymispalkinnon saaneesta yrityksestä.
Omistusjärjestelyjä

Beneqin suurimmaksi omistajaksi tuli keväällä 2012 venäläinen Rusnano, mutta osakkeiden enemmistö säilyi yksityishenkilöiden lisäksi Tesillä ja tanskalaisella Via Venture Partnersilla.
Joulukuussa 2012 Beneq kertoi ostavansa Espoossa sijaitsevan elektroluminesenssiliiketoiminnan yhdysvaltalaiselta Planar Systemsiltä. Samalla Beneq sai haltuunsa Lohja Oy:n alun perin rakentaman näyttötehtaan Espoon Olarinluomassa. Lohja Oy rakensi uuden elektroniikkatehtaan Espooseen vuonna 1984, koska yhtiö suunnitteli aloittavansa täysin uudentyyppisten litteiden näyttöjen valmistuksen. Uudenlaiset ohuet näytöt teki mahdolliseksi 1970-luvulla Suomessa keksitty atomikerroskasvatus (ALD, Atomic Layer Deposition), jolla pystyttiin hallitusti käsittelemään erittäin pieniä materiaalimääriä. Beneq valmisti samassa tehtaassa edelleen elektroluminenssinäyttöjen uudempia sukupolvia. Niitä myytiin  Beneqin Lumineq-tuotemerkillä vuoden 2023 loppuun, jolloin niiden valmistus lopetettiin. Näyttöliiketoiminta toimi vuodesta 2012 vuoteen 2016 tytäryhtiönä Beneq Products Oy, joka fuusioitiin emoyhtiöön vuoden 2016 lopussa.
Vuonna 2018 kiinalainen SRI Intellectual Technology Co. Ltd hankki Beneqin koko osakekannan ja on jatkanut investointeja yrityksen kehitykseen.
Aiheesta muualla

Beneq: Lumineq
Beneq: Our Story
Andreas Andreae Ulstadius

Andreas Andreae (Anders) Ulstadius (k. 1667 Ii) oli suomalainen kirkkoherra ja latinan kielellä kirjoittanut runoilija.
Oulusta kotoisin ollut Ulstadius pääsi ylioppilaaksi Uppsalassa 1641 ja Turussa 1644. Hän valmistui Turun akatemiasta filosofian maisteriksi 1647.
Ulstadius toimi Oulun pedagogion rehtorina vuodesta 1649 ja Iin kirkkoherrana vuodesta 1660. Hän oli synodaaliväitöksen preeses pappeinkokouksessa Kokkolassa vuonna 1660.
Ulstadius oli naimisissa Maria Larsdotter Lithoviuksen (k. 1690) kanssa. Heidän poikiaan olivat tunnettu yltiöpietisti Lars Ulstadius ja Pohjanmaan läänin lääninmaanmittari Gustaf Ulstadius (1668-1705).
Teoksia

Svecia triumphans sive oratio : de capta classe danica. Anno 1644. mense Octob. quae constabat 17. navibus bellicis. Quarum decem â generali classis Svecicae & Belgicae ductore captae. Duae immissis facibus crematae. Tres in arenam & faxa illisae; et duae in turpem fugam compulsae. Quam Deo propitio in illustri magni ducatus Finlandiae, Academiâ Abonsi, public, memoriter recitavit in audit. maj. die 4. Decemb. anni 1644. Andreas And. Ulstadius Bothn. Aboae, excudebat Petrus Wald, Acad. typogr., 1644
Latinankielinen runo teoksessa Calix poetico-feralis in excessum Margaretae J. Brennerianae, viri dn. Jacobi Hen. Brenneri, Cronebyensium in Bothnia orientali pastoris filiolae unigenitae uniceq[ue] dilectae, anno aerae christianae M.DC.XLI. 5. April : in Cronoby natae. M.DC.XLIV. Holmiae 31. Julij denatae. 4. Aug. humatae. Ex illustri Fennorum Universitate, quae Aboae est, in honoris [et] christianae condolentiae testificationem moestissimis parentibus propinatus ac deproperatus. Aboae, excudebat Petrus Wald, Acad. typogr., 1645
Oratio gratulatoria recitata coràm : illustrissimo comite Petro Brahe, in frequentissimo clarissimorum virorum consessu cm eundem illustriss. heroem, secundum apud nos summum gubernatorem feliciter reducem solenniter exciperemus. In Academiae Christineae auditorio majori, die 29. Junij, qui est divo Petro sacer, anno salutiferi partus 1648. Ab Andrea A. Ulstadio Bothniense. Aboae, excudebat Petrus Wald, Acad. typogr., anno 1648
Theses synodales disputationis secundae de Deo et mysterio S. S. Trinitatis. : Quas sub directione ... dn. Joannis Elai Terseri, amplissimae dioeceseos Aboënsis episcopi dignissimi, nec non Academiae vice-cancellarij permagnifici; publicè eventilandas exhibet Andreas Vlstadius rector scholae Vloensis, respondente dn. Johanne Haquini pastore in Laihiala. Aboae, excudebat Petrus Hansonius Acad. typ., 1660
Aiheesta muualla

Andreas Andreae Ulstadiuksen elämäkerta Kansallisbiografiassa
Béla Fleck

Béla Fleck esiintymässä vuonna 2011.
Béla Fleck (s. 10. heinäkuuta 1958 New York) on yhdysvaltalainen banjonsoittaja. Hän on ollut Grammy-ehdokkaana useammassa eri kategoriassa kuin kukaan muu[lähde? ]. Normaalisti hänen musiikkinsa liikkuu bluegrassin ja jazzin rajamailla.
Perpetual Motion -albumilla Fleck soittaa klassista musiikkia, jota ei ole kirjoitettu banjolle.
Fleck aloitti banjon soittamisen vuonna 1973, jolloin hän sai isoisältään ensimmäisen banjonsa. 1970-luvun lopulla Fleck toimi Jack Tottlen ja Mark Schatzin kanssa yhtyeessä Tasty Licks. Ensimmäisen sooloalbuminsa Crossing the Tracksin Fleck julkaisi vuonna 1979. Vuonna 1981 Fleck liittyi yhtyeeseen New Grass Revival, jossa hän soitti yhdeksän vuotta. Fleck on toiminut vuodesta 1988 lähtien yhtyeen Béla Fleck and the Flecktones keulahahmona.
Sooloalbumit

Crossing the Tracks (1979)
Natural Bridge (1982)
Deviation (1984)
Double Time (1984)
Inroads (1986)
Daybreak (kokoelma, 1987)
Drive (1988)
Places (kokoelma, 1988)
Tales From The Acoustic Planet (1995)
The Bluegrass Sessions: Tales from the Acoustic Planet, Vol. 2 (1999)
Perpetual Motion (2001)
Tales From The Acoustic Planet, Vol. 3: Africa Sessions (2009)
The Impostor (2013)
Aiheesta muualla

Kuvia tai muita tiedostoja aiheesta Béla Fleck Wikimedia Commonsissa
Canon Episcopi

Canon Episcopi on varhainen kirkollinen asiakirja, jonka alkuperää ei tunneta. Asiakirjaan viittaa ensimmäisenä Prümin luostarin apotti Regino Prümiläinen  vuonna 906. Se on joskus virheellisesti esitetty Ancyran synodin asiakirjana. Nykytutkijat pitävät sitä yleensä 900-luvulta peräisin olevana frankkilaisena kirjoituksena. 1100-luvulla Bolognassa vaikuttanut Gratianus siteerasi sitä teoksessaan Concordantia discordantium canonum eli Decretum Gratiani, ja siitä tuli osa läntisen kirkon kanonista oikeutta.
Canon Episcopi on keskeinen varhainen kirkollinen noituutta koskeva asiakirja, jonka mukaan noituus oli pakanauskonto ja noituus oli vain kuvitelmaa. Asiakirja rajoitti 1200-luvulla syntyneen inkvisition toimintaa, koska inkvisitiolla oli toimivaltaa vain harhaoppisiin (kerettiläisiin) ja uskostaan luopuneisiin kristittyihin. Koska noituus katsottiin toisen uskonnon harjoittamiseksi, ei inkvisitiolla (teoriassa) ollut siihen toimivaltaa.
Paavi Innocentius VIII kumosi Canon Episcopin 1484 paavillisella kiertokirjeellä Summis desiderantes affectibus, jolla noituus määriteltiin uudelleen saatananpalvonnaksi ja siten saatettiin inkvisition tuomiovallan piiriin.
Ana Golja

| Ana Golja |
| --- | --- |

Henkilötiedot
Koko nimi:  Muazana Golja
Syntynyt: 3. tammikuuta 1996 (ikä 28) Toronto, Ontario, Kanada
Ammatti:  näyttelijä
Näyttelijä
Aktiivisena:  2005–
Aiheesta muualla
IMDb 
Muazana ”Ana” Golja (s. 3. tammikuuta 1996 Toronto, Ontario, Kanada) on kanadalainen näyttelijä, joka tunnetaan parhaiten Zoe Rivasin roolista teinisarjassa Degrassi: The Next Generation.
Ura

Golja sai ensimmäisen roolinsa Kadonneiden jäljillä -sarjasta vuonna 2005. Hän esiintyi Dylan Everettin ja Melinda Shankarin kanssa How to Be Indie -sarjassa vuonna 2011. Syyskuussa 2015 julkaistua tosielämään perustuvaa Full Out -elokuvaa varten Golja harjoitteli kahdeksan viikkoa voimistelua, jotta hän ei tarvitsisi sijaisnäyttelijää.
Golja on antanut äänensä animaatiohahmoille sarjoissa Franny's Feet, The Dating Guy ja Super Why!. Vuonna 2013 hän sai Ellenin roolin YTV.comin seikkailusarjassa Unlikely Heroes.
Filmografia

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli | Elokuvat> Huom. |
| --- | --- | --- | --- | --- |
| 2010 | Vacation with Derek | Vacation with Derek | Isabella | Televisioelokuva |
| 2014 | En Vogue Christmas | En Vogue Christmas | Amber | Televisioelokuva |
| 2015 | Degrassi: Don't Look Back | Degrassi: Don't Look Back | Zoe Rivas | Televisioelokuva |
| 2015 | Full Out | Full Out | Ariana Berlin |  |
| 2015 | Dumb Luck | Dumb Luck | Taylor | Lyhytelokuva |
Televisiosarjat
| Vuosi | Suomenkielinen nimi | Alkuperäinen nimi | Rooli | Huom. |
| 2005 | Kadonneiden jäljillä | 1-800-Missing | Lucy | Jakso: "Sisterhood" |
| 2008 | Tarkka-ampujat | Flashpoint | Penny (nuorena) | Jakso: "Planets Aligned" |
| 2009 | Franny's Feet | Franny's Feet | Panda | Jakso: "Pandamonium/Tower Power", äänirooli |
| 2010 | The Dating Guy | The Dating Guy | Little Girl Contestants | Jakso: "Incredible Shrinking Woody", äänirooli |
| 2010–2011 | Connor Undercover | Connor Undercover | Lily | 21 jaksoa |
| 2011 | Pieni moskeija preerialla | Little Mosque on the Prairie | Betty Sue | 2 jaksoa |
| 2011 | How to Be Indie | How to Be Indie | Dotty | 2 jaksoa |
| 2011 | Clue | Clue | Liz | 5 jaksoa |
| 2011–2012 | What's Up Warthogs! | What's Up Warthogs! | Laney | 40 jaksoa |
| 2012 | Super Why! | Super Why! | tyttö | 2 jaksoa, äänirooli |
| 2013 | Life with Boys | Life with Boys | Cassandra | Jakso: "Partners in Rhyme" |
| 2013 | Unlikely Heroes | Unlikely Heroes | Ellen |  |
| 2013–2016 | Degrassi: The Next Generation | Degrassi: The Next Generation | Zoe Rivas | 59 jaksoa |
| 2014–2015 | Degrassi: Minis | Degrassi: Minis | Zoe Rivas | 4 jaksoa |
| 2016 | Degrassi: Next Class | Degrassi: Next Class | Zoe Rivas | 8 jaksoa |
Aiheesta muualla

Ana Golja Twitterissä
Ana Golja Internet Movie Databasessa. (englanniksi)
Anne Pajunen

Anne Pajunen (s. 11. tammikuuta 1985 Helsinki) on suomalainen näyttelijä ja tanssitaiteilija. Hän on työskennellyt monialaisesti ja esiintynyt teatterissa, tanssiteoksissa, elokuvissa ja televisiossa sekä Suomessa että kansainvälisesti. Hän on valmistunut näyttelijäksi Lontoon maineikkaasta Royal Academy of Dramatic Art (RADA) koulusta vuonna 2016. Hän opiskeli myös Teatterikorkeakoulun tanssitaiteen laitoksella vuosina 2004-2008 ja valmistui tanssitaiteen maisteriksi vuonna 2011. Vuosina 2008-2010 hän opiskeli Brysselissä Anne Teresa De Keersmaekerin Performing Arts Research and Training Studiossa (P.A.R.T.S.) suorittaen Research Cycle diplomin.
Aiheesta muualla

Anne Pajunen Internet Movie Databasessa
Carla Guerrero

Carla Guerrero
Carla Guerrero (s. 23. joulukuuta 1987) on chileläinen jalkapalloilija. Hän on pelipaikaltaan puolustaja. Hän on pelannut Chilen naisten maajoukkueessa vuoden 2019 MM-kilpailujen päättyessä 62 maaottelua ja tehnyt niissä neljä maalia. MM-kilpailuissa hän pelasi Chilen kaikki kolme ottelua alusta loppuun.